【纵海艺术】油画里的旗袍美人旗袍是女性服饰之一，
源于满族女性传统服装，
在东方国度里，
旗袍是最能体现出东方女性优雅柔美韵味的服装。
静 女
先秦·诗经
静女其姝，俟我于城隅。爱而不见，搔首踟蹰。
静女其娈，贻我彤管。彤管有炜，说怿女美。
自牧归荑，洵美且异。匪女之为美，美人之贻。
美女篇
魏晋·傅玄
美人一何丽。颜若芙蓉花。一顾乱人国。
再顾乱人家。未乱犹可奈何。
苑中见美人诗
南北朝·何逊
罗袖风中卷，玉钗林下耀。
团扇承落花，复持掩馀笑。
咏美人
南北朝·庾肩吾
欲知画能巧，唤取真来映。
并出似分身，相看如照镜。
安钗等疏密，着领俱周正。
不解平城围，谁与丹青竞。
春洲谣
宋·田锡
衣鲛绡兮美人，采白蘋兮水滨。
袅翠翘兮为饰，步罗袜兮生尘。
兮远道，萋萋兮芳草，远山眉兮澹扫。
野有蔓草
先秦·诗经
野有蔓草，零露漙兮。有美一人，清扬婉兮。
邂逅相遇，适我愿兮。
野有蔓草，零露瀼瀼。有美一人，婉如清扬。
邂逅相遇，与子皆臧。
咏美人骑马
唐·无名氏
骏马娇仍稳，春风灞岸晴。
促来金镫短，扶上玉人轻。
帽束云鬟乱，鞭笼翠袖明。
不知从此去，何处更倾城。
虞美人 其二
唐·顾夐
触帘风送景阳钟，鸳被绣花重。